壽友人
作者：周申
朝代：宋

paragraphs: 蕤賓紀月蓂初開，斗杓直指午位回。
家家粧點垂門艾，兒童報道端午來。
仙風偠{亻裊}溫瓊室，幔亭秀氣重胚胎。
夜來忽叶熊夢吉，凌晨果見生真才。
光風霽月和可掬，天上鸑鷟真奇哉。
五枝丹桂推獨秀，滿堂却更金玉堆。
新帥問友尤篤意，慶動慈闈戲老萊。
青氈舊物須還復，香羅細葛好事催。
年年記取蒲切玉，瑶池醉泛蟠桃杯。